navinnseab/khmer-wikipedia-article huggingface dataset:
មហាសុខាវតីវ្យូហសូត្រ: ការប្រៀនប្រដៅរបស់ព្រះពុទ្ធសក្យមុនីទល់នឹងបាបកម្ម

ការប្រៀនប្រដៅរបស់ព្រះពុទ្ធសក្យមុនីទល់នឹងបាបកម្ម

[33] ព្រះពុទ្ធមានព្រះបន្ទូល ទៅកាន់ព្រះពោធិសត្វមេត្រិយថាៈ អ្វីដែលអ្នកនិយាយ ជាការពិត ។ អ្នកដែលស្រឡាញ់ ហើយគោរពបូជាព្រះពុទ្ធ បានបុណ្យកុសលច្រើនណាស់ ។ ព្រះពុទ្ធមិនងាយនឹង មកកាន់លោកនេះណាស់ ។ ដោយបានត្រាស់ដឹង ជា ព្រះពុទ្ធ១អង្គ ក្នុងជីវិតនេះ តថាគតបានបង្រៀនធម៌ ពន្យល់អំពីការបង្រៀនមាគ៌ា បំភ្លឺ សេចក្តីសង្ស័យ របស់មនុស្សទាំងឡាយ ផ្តាច់ឫសនៃហេតុ ដែលបណ្តាលឲ្យកើតរាគៈនិងតណ្ហា ហើយរារាំងប្រភពនៃបាបកម្ម ។ ដោយបានទៅកាន់ ទីកន្លែងផ្សេងៗ ក្នុងត្រៃភព តថាគតពុំដែលជួបនឹងឧបស័គ្គទេ ។ ចំណេះចេះដឹង បង្ហាញនៅក្នុងគម្ពីរ ផ្តល់ឲ្យ សម្រាប់ការរស់នៅគ្រប់យ៉ាង ។ វារក្សាគោលសំខាន់ៗជាមួយគ្នា ហើយប្រាប់យ៉ាងច្បាស់នូវសេចក្តីពិត ។ តថាគតបានពន្យល់ការពិត នៃអាណាចក្រទាំង៥ ដោយសារហេតុនេះ រំដោះអ្នកដែលមិនទាន់បាន ដល់ការរួចរំដោះ ហើយនិងបង្ហាញភាពខុសគ្នានៃផ្លូវសង្សារា(ការកើតស្លាប់) និងផ្លូវព្រះនិព្វាន ។

មេត្រិយ! អ្នកត្រូវដឹងថា អ្នកបានបំពេញការបដិបត្តិ ក្នុងមាគ៌ាព្រះពោធិសត្វ អស់កល្បរាប់ពុំអស់ ដើម្បីជួយដល់សត្វមានវិញ្ញាណ ។ សត្វមានជីវិតច្រើនណាស់ ពុំអាចរាប់ចំនួនបាន ដែលនៅក្រោមការដឹកនាំរបស់អ្នក បានដល់នូវមាគ៌ា ហើយសម្រេចព្រះនិព្វាន ។ តាំងពីពេលដ៏យូរណាស់មកហើយ អ្នកហើយនិងទេវតា និងមនុស្សទាំងអស់ក្នុងទិសទាំង១០ ព្រមទាំងបរិស័ទ្ធ៤ចំពូក បានវង្វេងនៅក្នុងអាណាចក្រ៥ នៃសង្សារា ទទួលការរងទុក្ខ និងការឈឺចាប់ ពុំអាចពណ៌នាបាន ។ រហូតដល់អ្នកបានកើត ក្នុងជីវិតបច្ចុប្បន្ននេះ អ្នកក៏បានឆ្លងកាត់ ការកើត-ស្លាប់គ្មានទីបញ្ចប់ដែរ ។ ឥឡូវអ្នកបានជួបនឹងព្រះពុទ្ធ១អង្គ បានស្តាប់សេចក្តី ពន្យល់ធម៌របស់ព្រះអង្គ ហើយអាចដឹងបាន អំពីព្រះពុទ្ធអមិតាភៈ ។ នេះជាការគួរឲ្យសប្បាយ និងពេញចិត្តចំពោះអ្នក និងតថាគត ដែលចែកដល់អ្នក ។ គឺពេលនេះហើយ ដែលទាំងអស់គ្នា ត្រូវតែរកការរំដោះខ្លួន ពីការឈឺចាប់នៃជាតិ មរណៈ ជរា និងព្យាធិ ។ ការហូរចេញនៃបាបកម្ម និងអំពើក្រខ្វក់ មានពាសពេញ គ្រប់កន្លែង ហើយគ្មានអ្វីណាមួយ ដែលអ្នករកឃើញ សេចក្តីសប្បាយពិតប្រាកដ។ អ្នកត្រូវប្តេជ្ញាធ្វើ អំពើមានតម្លៃដោយត្រឹមត្រូវ ខិតខំធ្វើអំពើល្អ ឲ្យកាន់តែច្រើនគ្រប់គ្រងនិងសំអាតខ្លួន ឲ្យបរិសុទ្ធ ដុសលាងភាពក្រខ្វក់នៃចិត្ត ស្មោះត្រង់ក្នុងការនិយាយ និងអំពើដែលធ្វើ ហើយកុំបណ្តោយ ឲ្យអ្វីដែលអ្នកធ្វើ ផ្ទុយពីអ្វីដែលអ្នកគិត ។ ស្វែងរកការរំដោះខ្លួនអ្នក ហើយត្រឡប់មកជួយអ្នកដទៃ ប្រាថ្នាដោយត្រង់ ទៅរកការកើតក្នុងដែនដីបរិសុទ្ធ ហើយសន្សំឫសនៃគុណធម៌ ។ ទោះបីអ្នកខំបដិបត្តិ យ៉ាងពិបាកក្នុងជាតិនេះក៏ដោយ វាគ្រាន់តែ មួយរយៈពេលខ្លីប៉ុណ្ណោះ ។ ក្នុងជាតិបន្ទាប់នេះ អ្នកនឹងទៅកើតក្នុងដែនដីរបស់ ព្រះពុទ្ធអមិតាភៈ ហើយសោយសុខគ្មានទីបញ្ចប់ នៅទីនោះ។ ដោយបានយល់ព្រមនឹងមាគ៌ាជានិច្ច អ្នកលែងមានការកើតស្លាប់ នៅពីមុខទៀតហើយ ហើយបានរួចផុត អំពីសេចក្តីទុក្ខ ដែលបណ្តាលមកពី លោភៈទោសៈមោហៈ ។ ប្រសិនបើអ្នក ចង់ឲ្យអាយុរបស់អ្នក វែងបាន១កល្ប ១រយកល្ប ឬ១រយកោដិកល្ប អ្នកនឹងបានតាមការពេញចិត្ត ។ អ្នកនឹងរស់នៅ ក្នុងភាពដែលអ្វីៗជាទិព្វ ដោយគ្មានការពិបាក ហើយដល់នូវព្រះនិព្វាន ។ អ្នករាល់គ្នាគប្បីខិតខំ រកឲ្យបានសម្រេច នូវបំណងរបស់ខ្លួន ។ ចូរអ្នកកុំលង់ ក្នុងការសង្ស័យណាមួយ ឬបោះបង់សេចក្តីប្រឹងប្រែងចោលព្រោះខ្លាចក្រែង លទ្ធផលនៃកំហុសនោះ ធ្វើឲ្យអ្នកនឹងត្រូវទៅកើត ក្នុងវិមានរតនៈ នៅឯជាយដែនដីបរិសុទ្ធ ហើយត្រូវខាតអ្វីៗ អស់៥រយឆ្នាំ ។

ព្រះពោធិសត្វមេត្រិយ មានបន្ទូលទៅកាន់ព្រះពុទ្ធថាៈ ដោយបានស្តាប់ ការប្រៀនប្រដៅ ប្រកបដោយសេចក្តីករុណា របស់ព្រះអង្គ យើងខ្ញុំនឹងខិតខំ បដិបត្តិមាគ៌ា ហើយនិងធ្វើតាមការបង្រៀន របស់ព្រះអង្គ យើងខ្ញុំមិនបណ្តោយឲ្យ សេចក្តីសង្ស័យណាមួយកើតឡើងបានឡើយ ។
មហាសុខាវតីវ្យូហសូត្រ: ព្រះពុទ្ធអមិតាភៈនិងដែនដីបរិសុទ្ធបង្ហាញដល់ក្រុមប្រជុំ

ព្រះពុទ្ធអមិតាភៈនិងដែនដីបរិសុទ្ធបង្ហាញដល់ក្រុមប្រជុំ

[41] ព្រះពុទ្ធ(សក្យមុនី)មានព្រះបន្ទូល ទៅកាន់ព្រះអានន្ទថាៈ ម្នាលអានន្ទ! ចូរអ្នក ក្រោកឈរឡើង រៀបចីពររបស់អ្នកឲ្យបានល្អ ផ្គុំបាតដៃទាំងពីរសំពះ ហើយធ្វើគារវកិច្ចនិងគោរពបូជា ចំពោះព្រះអមិតាភៈ ។ ព្រះពុទ្ធនិងព្រះតថាគតទាំងឡាយ ក្នុងដែនដីនៃទិសទាំង១០ ពោលសរសើរដោយព្រម ជានិច្ចដល់គុណធម៌ របស់ព្រះពុទ្ធអង្គនេះ ដែលគ្មានការជាប់ជំពាក់ និងព្រះសកម្មភាពគ្មានអ្វីរារាំងបាន ។

ព្រះអានន្ទក្រោកឈរ តម្រង់ចីពររបស់ព្រះអង្គ ឲ្យបានរៀបរយល្អ ធ្វើឥរិយាបថត្រឹមត្រូវ បែរព្រះភ័ក្រ្តទៅទិសខាងលិច ហើយបង្ហាញនូវការគោរពដ៏ស្មោះ ផ្គុំព្រះហស្ថសំពះ ក្រាបចុះលើដី ហើយគោរពបូជាចំពោះ ព្រះពុទ្ធអមិតាភៈ ។ រួចហើយព្រះអង្គទូលព្រះពុទ្ធសក្យមុនីថាៈ ព្រះដ៏មានយសក្នុងលោក! ខ្ញុំព្រះអង្គសូមឲ្យបានឃើញ ព្រះពុទ្ធអង្គនោះ ដែនដីសុខាវតីរបស់ព្រះអង្គ ហើយនិងព្រះពោធិសត្វ និងព្រះសាវ័ក ដែលរស់នៅក្នុងដែនដីនោះ ។

បន្ទាប់ពីព្រះអានន្ទ បានពោលនូវពាក្យទាំងនេះភ្លាម ព្រះពុទ្ធអមិតាភៈបញ្ចេញពន្លឺដ៏អស្ចារ្យ ដែលបំភ្លឺគ្រប់ដែនដីព្រះពុទ្ធទាំងអស់ ។ ភ្នំដែកដែលព័ទ្ធជុំវិញ ភ្នំសុមេរុ ព្រមទាំងភ្នំធំនិងភ្នំតូច និងអ្វីៗទាំងអស់ទៀត ទទួលពន្លឺដូចមាសចាំងទៅលើដូចគ្នា ។ ពន្លឺនោះដូចជាទឹកជំនន់ ដែលបំពេញចក្រវាឡទាំងមូល នៅពេលបញ្ចប់នៃការប្រែប្រួល ដែលអ្វីៗរាប់ពុំអស់ ត្រូវលេចក្នុងទឹក ហើយគ្មានអ្វីក្រៅពីផ្ទៃទឹក វែងឆ្ងាយតាមតែភ្នែកមើលឃើញ ។ ពន្លឺភាយចេញពីព្រះពុទ្ធអមិតាភៈ មានសភាពយ៉ាងដូច្នេះ ។ ពន្លឺទាំងអស់នៃព្រះសាវ័ក និងព្រះពោធិសត្វ ត្រូវស្រអាប់និងអន់ថយ ហើយនៅមានតែពន្លឺព្រះពុទ្ធ ចាំងត្រចះត្រចង់ដ៏រុងរឿង ។

នៅពេលនោះព្រះអានន្ទ ឃើញព្រះពុទ្ធអមិតាភៈ មានសភាពដ៏រុងរឿងនិងខ្ពង់ខ្ពស់ ដូចជាភ្នំសុមេរុ ដែលលេចឡើងផុតលោកទាំងមូល ។ គ្មានកន្លែងណាមួយ ដែលមិនភ្លឺដោយពន្លឺ ដែលចាំងភាយចេញពីកាយ របស់ព្រះអង្គឡើយ ។ បរិវានៃព្រះពុទ្ធ(សក្យមុនី) ទាំង៤ពួកក្នុងទីប្រជុំ បានឃើញទិដ្ឋភាពទាំងនេះ ព្រមគ្នាក្នុងពេលតែមួយ ។ អ្នកដែលនៅក្នុងដែនដីបរិសុទ្ធឯណោះ ក៏ឃើញអ្វីៗក្នុងលោកនេះដូចគ្នាដែរ ។
មហាសុខាវតីវ្យូហសូត្រ: កំណើត២យ៉ាងក្នុងដែនដីបរិសុទ្ធ

កំណើត២យ៉ាងក្នុងដែនដីបរិសុទ្ធ

[42] បន្ទាប់មកព្រះពុទ្ធមានព្រះបន្ទូល ទៅកាន់ព្រះអានន្ទ និងព្រះពោធិសត្វមេត្រេយថាៈ តើអ្នកបានឃើញដែនដីនោះ ពេញទៅដោយរបស់ប្រណិតនិងរុងរឿង ទាំងអស់នោះជារបស់ទិព្វ សុទ្ធតែកើតឡើងដោយឯកឯង តាំងពីដីរហូតដល់ស្ថានសួគ៌បរិសុទ្ធ?

ព្រះអានន្ទឆ្លើយថាៈ ព្រះករុណាព្រះអង្គ ខ្ញុំព្រះករុណាបានឃើញពិតមែនហើយ ។

ព្រះពុទ្ធមានព្រះបន្ទូលសួរថាៈ តើអ្នកបានឮសម្លេងរំពង របស់ព្រះពុទ្ធអមិតាភៈ កំពុងពន្យល់ធម៌ដល់លោកទាំងអស់ ដឹកនាំសត្វមានវិញ្ញាណ ទៅកាន់មាគ៌ារបស់ព្រះពុទ្ធ ដែរឬទេ?

ព្រះអានន្ទឆ្លើយថាៈ ព្រះករុណាព្រះអង្គ ខ្ញុំព្រះករុណាបានឮពិតមែនហើយ ។

ព្រះពុទ្ធមានព្រះបន្ទូលសួរបន្ថេមទៀតថាៈ តើអ្នកបានឃើញអ្នករស់នៅ ក្នុងដែនដីនោះ ធ្វើដំណើរទៅមកដោយសេរី ជិះវិមានអណ្តែតនៃរតនៈ៧យ៉ាង ដែលមានទំហ៊ុំធំរហូតដល់រាប់រយពាន់យោជន៍ ទៅធ្វើសក្ការៈចំពោះព្រះពុទ្ធ នៃដែនដីទាំងឡាយក្នុងទិសទាំង១០ ដែរឬទេ?

ព្រះអានន្ទឆ្លើយថាៈ ព្រះករុណាព្រះអង្គ ខ្ញុំព្រះករុណាបានឃើញពិតមែនហើយ ។

តើអ្នកបានឃើញថា អ្នករស់នៅដែនដីនោះខ្លះ មានលក្ខណៈជាអ្នកមិនទាន់ពេញរូបដែរឬទេ?

ព្រះករុណាព្រះអង្គ ខ្ញុំព្រះករុណាបានឃើញ ។ អ្នកដែលមានលក្ខណៈមិនទាន់ពេញរូបនោះ រស់នៅក្នុងវិមានខ្ពស់ ១រយទៅ៥រយយោជន៍ ដែលអ្នកទាំងនោះសោយសម្បត្តិទិព្វ ដូចទេវតានៅស្ថានតាវតឹង្សដែរ ។
មហាសុខាវតីវ្យូហសូត្រ: ហេតុដែលបណ្តាលឲ្យមានកំណើត២យ៉ាង

ហេតុដែលបណ្តាលឲ្យមានកំណើត២យ៉ាង

[43] ពេលនោះព្រះពោធិសត្វមេត្រេយ ក្រាបទូលសួរព្រះពុទ្ធថាៈ បពិតព្រះអង្គដ៏មានយសក្នុងលោក! តើព្រោះហេតុអ្វី បានជាអ្នករស់នៅខ្លះ ក្នុងដែនដីនោះ កើតឡើងមិនទាន់ពេញរូប ហើយអ្នកខ្លះទៀត កើតឡើងដោយការប្រែរូប ពេញលក្ខណៈ?

ព្រះពុទ្ធមានព្រះបន្ទូលឆ្លើយថាៈ មេត្រេយ! ប្រសិនណាបើមាន សត្វមានវិញ្ញាណដែលខិតខំធ្វើកុសលបុណ្យផ្សេងៗ ដើម្បីឲ្យបានទៅកើត ក្នុងដែនដីនោះ នៅពេលដែលគេមានសេចក្តីសង្ស័យ អ្នកទាំងនោះមិនអាចយល់ នូវបញ្ញារបស់ព្រះពុទ្ធ បញ្ញាដែលមិនអាចយល់បាន បញ្ញាដែលមិនអាចពិពណ៌នាបាន បញ្ញាមហាយានគ្មានព្រំដែន ហើយពុំអាចប្រៀបធៀបបាន គ្មានអ្វីស្មើ ហើយនិងបញ្ញាដែលខ្ពស់បំផុត គ្មានអ្វីលើសបាន ។ ថ្វីដ្បិតតែគេសង្ស័យ ចំពោះបញ្ញាទាំងនោះ គេនៅតែជឿទៅលើ ទោសនៃអំពើបាប ផលល្អនៃអំពើបុណ្យ ហើយបណ្តុះបណ្តាលឃ្លាំងបុណ្យ ប្រាថ្នាឲ្យបានកំណើតក្នុងដែនដីនោះ ។ បុគ្គលបែបនេះកើតនៅក្នុងវិមាន ដែលគេរស់នៅអស់៥០០ឆ្នាំ មិនអាចឃើញព្រះពុទ្ធ មិនអាចស្តាប់ការបង្រៀនធម៌របស់ព្រះអង្គ ឬឃើញព្រះពោធិសត្វ និងព្រះសាវ័ក ដែលរស់នៅក្នុងដែនដីនោះទេ ។ ព្រោះហេតុនេះហើយ ទើបកំណើតបែបនេះ ក្នុង ដែនដីបរិសុទ្ធ ហៅថាកំណើតមិនទាន់ពេញរូប ។

ប្រសិនបើមានសត្វមានវិញ្ញាណ ដែលជឿជាក់ចំពោះបញ្ញាទាំងនោះ តាំងពីបញ្ញាព្រះ ពុទ្ធ ដល់បញ្ញាខ្ពស់បំផុត សាងអំពើបុណ្យកុសល ហើយឧទិសបុណ្យកុសលនោះ ឆ្ពោះទៅរកដែនដីបរិសុទ្ធ ដោយចិត្តស្មោះ បុគ្គលប្រភេទនេះនឹងកើត ដោយប្រែរូបភ្លាម អង្គុយពែនភ្នែន លើផ្កាឈូករតនៈ៧ពណ៌ ហើយបាននូវរូបសម្បត្តិដ៏រុងរឿង បញ្ញានិងគុណសម្បត្តិ ដូចគ្នានឹងព្រះពោធិសត្វឯទៀត ដែលរស់នៅក្នុងទីនោះ ។
មហាសុខាវតីវ្យូហសូត្រ: ព្រះពុទ្ធសក្យមុនីលើកទឹកចិត្តអំពីជំនឿ

ព្រះពុទ្ធសក្យមុនីលើកទឹកចិត្តអំពីជំនឿ

[44] ម្នាលមេត្រេយ! លើសពីនេះទៀត ប្រសិនបើព្រះពោធិសត្វខ្ពង់ខ្ពស់ ក្នុងដែនដីព្រះពុទ្ធ នៃទិសផ្សេងៗ មានបំណងចង់ជួបព្រះពុទ្ធអមិតាភៈ ហើយគោរពបូជា ថ្វាយគ្រឿងសក្ការៈដល់ព្រះអង្គ និងព្រះពោធិសត្វ និងព្រះសាវ័កដែលរស់នៅទីនោះ អ្នកទាំងនោះបន្ទាប់ពីមរណៈភាព នឹងបានទៅកើតក្នុងដែនដី របស់ព្រះពុទ្ធអមិតាភៈ ។ គេនឹងកើតក្នុងផ្កាឈូករតនៈ៧ពណ៌ ដោយការប្រែរូបភ្លាម ។

មេត្រេយ! អ្នកគប្បីដឹងថា អ្នកដែលកើតដោយការប្រែរូប មានញាណដ៏ឧត្តម ចំណែកអ្នកដែលកើតក្នុងភាព មិនទាន់ពេញរូបលក្ខណៈ ខ្វះញាណទាំងនោះ ហើយត្រូវចំរើនឡើងអស់៥០០ឆ្នាំ ដោយមិនអាចឃើញព្រះពុទ្ធ ឮការបង្រៀនធម៌របស់ព្រះអង្គ ឃើញព្រះពោធិសត្វនិងព្រះសាវ័ក ថ្វាយគ្រឿងសក្ការៈដល់ព្រះពុទ្ធ សិក្សាសិក្ខាបទសំរាប់ពោធិសត្វ ឬធ្វើកុសលកម្មឡើយ ។ អ្នកត្រូវដឹងថា ហេតុនេះមកពីអ្នកទាំងនោះ កើតមានសេចក្តីសង្ស័យ ហើយខ្វះបញ្ញា ក្នុងជាតិដែលកន្លងមកហើយនោះ ។
មហាសុខាវតីវ្យូហសូត្រ: កំណើតមិនទាន់ពេញរូប

កំណើតមិនទាន់ពេញរូប

[45] ព្រះពុទ្ធមានព្រះបន្ទូល ទៅកាន់ព្រះពោធិសត្វមេត្រេយថាៈ ឧបមាថាស្តេចចក្រពត្រាធិរាជ មានបន្ទប់ពិសេសមួយ ដែលលំអរដោយរតនៈវត្ថុ៧យ៉ាង ហើយមានគ្រែពូក តុបតែងទៅដោយផ្ទាំងបដាសូត្រ ព្យួរពីពិដានខាងលើ ។ ប្រសិនបើក្សត្រខ្លះធ្វើខុសវិន័យ ប្រឆាំងនឹងស្តេច ត្រូវគេយកទៅដាក់ក្នុងបន្ទប់នោះ ហើយចងដោយច្រវាក់មាស ។ នៅទីនោះ ក្សត្រទាំងនោះមានគេបំរើ ម្ហូបចំណីភេសជ្ជៈ សម្លៀកបំពាក់ គ្រែអង្គុយនិងពូកខ្នើយ ផ្កានិងគ្រឿងក្រអូប ហើយអាចកំសាន្តដូរ្យដន្ត្រី ។ ត្រូវគេបំរើដូចស្តេចចក្រពត្រាធិរាជដែរ ក្សត្រទាំងនោះគ្មានចង់បានអ្វីទៀតទេ ។ តើអ្នកគិតថា ក្សត្រទាំងនោះ ចង់រស់នៅទីនោះឬទេ?

ព្រះមេត្រេយឆ្លើយថាៈ ទេ! ក្សត្រទាំងនោះមិនចង់រស់នៅ ក្នុងទីនោះទេ ។ គេនឹងរកវិធីផ្សេងៗ ដើម្បីសុំឲ្យអ្នកមានអំណាច ជួយគេឲ្យរំដោះខ្លួនចេញពីទីនោះ ។

ព្រះពុទ្ធមានព្រះបន្ទូល ទៅកាន់ព្រះពោធិសត្វមេត្រេយថាៈ អ្នកដែលកើតក្នុងផ្កាឈូកមិនទាន់រីក ក៏ដូចគ្នាដែរ ។ ដោយមកពីសេចក្តីសង្ស័យ របស់អ្នកទាំងនោះ ចំពោះបញ្ញាញាណរបស់ព្រះពុទ្ធ គេក៏កើតនៅក្នុងវិមាន ។ ពិតមែនតែ គេមិនទទួលទោស ឬការប្រមាថណាមួយ សូម្បីត្រឹមតែមួយពេលក៏ដោយ ប៉ុន្តែគេត្រូវឆ្លងកាត់៥០០ឆ្នាំ ដោយមិនអាចឃើញត្រៃរតនៈ ថ្វាយគ្រឿងសក្ការៈបូជាដល់ព្រះពុទ្ធ ឬបណ្តុះគុណធម៌ណាមួយបានឡើយ ។ នេះជាការចង្អៀតចង្អល់ចិត្ត ចំពោះអ្នកទាំងនោះ ។ ពិតមែនតែមានការកំសាន្តសប្បាយផ្សេងៗ គេមិនរីករាយ នឹងការរស់នៅទីនោះទេ ។

ប្រសិនបើអ្នកទាំងនោះ ត្រឡប់ជាដឹងកំហុសរបស់ខ្លួន ដែលមានពីអតីតជាតិ ហើយសូមខមាទោស ដោយការស្តាយយ៉ាងខ្លាំង ប្រសិនបើគេមានបំណង គេអាចចាកចេញពីវិមាន 
ហើយទៅកាន់ទីកន្លែង ដែលព្រះពុទ្ធអមិតាភៈគង់នៅ ។ ពេលនោះគេអាច គោរពបូជា និងថ្វាយគ្រឿងសក្ការៈ ដល់ព្រះអង្គបាន គេថែមទាំងអាចទៅមើល ព្រះពុទ្ធ
ដទៃទៀតរាប់ពុំអស់ ដើម្បីបំពេញបុណ្យកុសលផ្សេងៗ ។ មេត្រេយ! អ្នកគប្បីដឹងថា ព្រះពោធិសត្វណា ដែលបណ្តោយឲ្យ សេចក្តីសង្ស័យកើតឡើង នឹងខាតបង់នូវផលប្រយោជន៍ច្រើនណាស់ ។ ព្រោះហេតុនេះ អ្នកត្រូវតែតាំងចិត្តមាំក្នុងសទ្ធា ចំពោះបញ្ញាញាណ ខ្ពស់បំផុតរបស់ព្រះពុទ្ធ ។
មហាសុខាវតីវ្យូហសូត្រ: ទស្សនកិច្ចនៃព្រះពោធិសត្វពីដែនដីព្រះពុទ្ធដទៃ

ទស្សនកិច្ចនៃព្រះពោធិសត្វពីដែនដីព្រះពុទ្ធដទៃ

[46] ព្រះពោធិសត្វមេត្រេយ មានបន្ទូលទៅកាន់ព្រះពុទ្ធថាៈ ព្រះដ៏មានយសក្នុងលោក! តើមានពោធិសត្វដែលមិនធ្លាក់ចុះ ប៉ុន្មានអង្គក្នុងលោកនេះ ដែលនឹងទៅកើតក្នុងដែនដីព្រះពុទ្ធនោះ 
(អមិតាភៈ)?

ព្រះពុទ្ធមានព្រះបន្ទូលតបថាៈ ពោធិសត្វដែលមិនធ្លាក់ចុះ ពីលោកនេះ៦៧កោដិ នឹងទៅកើតនៅទីនោះ ។ ព្រះពោធិសត្វទាំងអស់នេះ សុទ្ធតែបានថ្វាយគ្រឿងសក្ការៈ ដល់ព្រះពុទ្ធរាប់ពុំអស់ ដោយសេចក្តីប្រឹងប្រែង ដូចអ្នកបានធ្វើដែរ មេត្រេយ! ។ ក្រៅពីនេះទៀត ព្រះពោធិសត្វ ដែលមានការបដិបត្តិតិចជាង និងអ្នកដែលបានបំពេញ កុសលតូចៗ ដែលមានចំនួនមិនអាចធ្វើលេខបាន ក៏នឹងទៅកើតនៅទីនោះដែរ ។

ព្រះពុទ្ធមានព្រះបន្ទូល ទៅកាន់ព្រះមេត្រេយថាៈ មិនត្រឹមតែពោធិសត្វ អំពីលោកនេះប៉ុណ្ណោះទេ ប៉ុន្តែពោធិសត្វពីដែនដីព្រះពុទ្ធ ក្នុងទិសដទៃទៀត ក៏កើតនៅទីនោះដែរ ។
ដំបូងនៅក្នុងដែនដីនៃ ព្រះពុទ្ធព្រះនាម បំភ្លឺដល់ទីឆ្ងាយ មានព្រះពោធិសត្វ១៨០កោដិ ដែលទៅទស្សនាទីនោះទាំងអស់ ។ ទី២ក្នុងដែនដីព្រះពុទ្ធ ឃ្លាំងរតនៈ មានព្រះពោធិសត្វ៩០កោដិ ដែលទស្សនាទីនោះទាំងអស់ ។ ទី៣ក្នុងដែនដីព្រះពុទ្ធ សម្លេងអប្បមាណ មានព្រះពោធិសត្វ២២០កោដិ ដែលទៅទស្សនាទីនោះទាំងអស់ ។ ទី៤ក្នុងដែនដីព្រះពុទ្ធ រសនៃទឹកដមផ្កា មានព្រះពោធិសត្វ២៥០កោដិ ទៅទស្សនាទីនោះទាំងអស់ ។ ទី៥ក្នុងដែនដីព្រះពុទ្ធ បង្ក្រាបនាគ មានព្រះពោធិសត្វ១៤០កោដិ ដែលទស្សនាទី នោះទាំងអស់ ។ ទី៦ក្នុងដែនដីព្រះពុទ្ធ ឧត្តមឫទ្ធី មានព្រះពោធិសត្វ១៤ពាន់ ដែលទៅទស្សនាទីនោះទាំងអស់ ។ ទី៧ក្នុងដែនដីព្រះពុទ្ធ សឹង្ហៈ មានព្រះពោធិសត្វ៥០០កោដិ ដែលទៅទស្សនាទីនោះទាំងអស់ ។ ទី៨ក្នុងដែនដីព្រះពុទ្ធ ពន្លឺឥតធូលី មានព្រះពោធិ សត្វ៨០កោដិ ដែលទៅទស្សនាទីនោះទាំងអស់ ។ ទី៩ក្នុងដែនដីព្រះពុទ្ធ កំពូលគុណធម៌ មានព្រះពោធិសត្វ៦០កោដិ ដែលទៅទស្សនាទីនោះទាំងអស់ ។ ទី១០ក្នុងដែនដី
ព្រះពុទ្ធ ភ្នំនៃគុណធម៌ប្រណិត មានព្រះពោធិសត្វ៦០កោដិ ដែលទៅទស្សនាទីនោះ ទាំងអស់ ។ ទី១១ក្នុងដែនដីព្រះពុទ្ធ ស្តេចនៃបុរស មានព្រះពោធិសត្វ១០កោដិ ដែលទៅទស្សនាទីនោះទាំងអស់ ។ ទី១២ក្នុងដែនដីព្រះពុទ្ធ បុផ្ផាល្អត្រចង់ មានព្រះពោធិ សត្វច្រើនរាប់ពុំអស់ និងពុំអាចគិតលេខបាន ដែលជាអ្នកមិនធ្លាក់ចុះ ហើយមានបញ្ញាគ្មានអ្វីស្មើ ដែលពីអតីតកាល បានថ្វាយគ្រឿងសក្ការៈ ដល់ព្រះពុទ្ធរាប់ពុំអស់ ហើយអាចសិក្សាការបង្រៀនធម៌ដ៏រឹងមាំ ក្នុង៧ថ្ងៃ ដែលមានតែព្រះមហាសត្វ ទើបចាប់យកបាន បន្ទាប់ពីហាត់រៀនអស់រយៈ ១រយពាន់កោដិកល្ប ។ ព្រះពោធិសត្វទាំងនោះ 
ទៅទស្សនាទីនោះទាំងអស់ ។ ទី១៣ក្នុងដែនដីព្រះពុទ្ធ គ្មានសេចក្តីខ្លាច មានព្រះពោធិសត្វឧត្តម៧៩០កោដិ និងព្រះពោធិសត្វថ្នាក់ទាប និងភិក្ខុរាប់ពុំអស់ ទៅទស្សនាទីនោះទាំងអស់ ។

ព្រះពុទ្ធមានព្រះបន្ទូល ទៅកាន់ព្រះមេត្រេយថាៈ មិនត្រឹមតែព្រះពោធិសត្វ មកពីដែនដីព្រះពុទ្ធ១៤នោះ ទៅទស្សនាដែនដីនោះប៉ុណ្ណោះទេ ប៉ុន្តែនៅមានព្រះពោធិសត្វ ពីដែនដីព្រះពុទ្ធរាប់ពុំអស់ ក្នុងទិសទាំង១០ ដែលពុំអាចគិតលេខបាន ។ សូម្បីប្រសិនបើតថាគតគ្រាន់តែប្រាប់អ្នក ឈ្មោះព្រះពុទ្ធក្នុងទិសទាំង១០ ហើយនិងចំនួនព្រះពោធិសត្វ និងភិក្ខុ ដែលទៅទស្សនាដែនដីនោះ រាប់ចំនួនទាំងថ្ងៃទាំងយប់ អស់១កល្ប ក៏តថាគតនៅតែរាប់ពុំចប់ ។ ព្រោះហេតុនេះហើយ បានជាតថាគត រាប់រៀបប្រាប់អ្នកដោយខ្លីៗប៉ុណ្ណោះ ។
មហាសុខាវតីវ្យូហសូត្រ: ព្រះពុទ្ធសក្យមុនីលើកទឹកចិត្តឲ្យទទួលយកសូត្រនេះ

ព្រះពុទ្ធសក្យមុនីលើកទឹកចិត្តឲ្យទទួលយកសូត្រនេះ

[47] ព្រះពុទ្ធមានព្រះបន្ទូល ទៅកាន់ព្រះមេត្រេយថាៈ ប្រសិនបើមានអ្នក ដែលឮឈ្មោះ ព្រះពុទ្ធអង្គនោះ ហើយរីករាយយ៉ាងខ្លាំង ដូចបានរាំ ហើយចងចាំព្រះអង្គបានត្រឹមមួយដង នោះអ្នកត្រូវដឹងថា អ្នកទាំងនោះ បានផលប្រយោជន៍ដ៏ច្រើន ដោយបានទទួលនូវគុណធម៌ គ្មានអ្វីលើស ។ ព្រោះហេតុនេះហើយ មេត្រេយ! សូម្បីតែប្រសិនបើភ្លើងឆេះពេញក្នុងលោកទាំង១រយកោដិ ក៏អ្នកត្រូវតែឆ្លងកាត់វា ដើម្បីបានស្តាប់សូត្រនេះ ដើម្បីបង្កើតសទ្ធាដ៏រីករាយ ដើម្បីលើកស្ទួយនិងសូត្រ ហើយប្រតិបត្តិតាមការបង្រៀន របស់សូត្រនេះ ។ នេះព្រោះតែមានព្រះពោធិសត្វជាច្រើន ដែលចង់ឮការបង្រៀននេះ ប៉ុន្តែនៅពុំទាន់បានឮ ។ ប្រសិនបើមានសត្វមានវិញ្ញាណ ដែលបានឮសូត្រនេះ អ្នកទាំងនោះនឹងបាននូវការមិនធ្លាក់ចុះ ក្នុងការសម្រេចការត្រាស់ដឹង ខ្ពស់បំផុត ។ 
ព្រោះហេតុដូច្នេះ អ្នកត្រូវទទួលយកជំនឿ ដោយចិត្តតែមួយ លើកស្ទួយហើយសូត្រ និងប្រតិបត្តិតាមការប្រៀនប្រដៅ នៃសូត្រនេះ ។

ព្រះពុទ្ធមានព្រះបន្ទូលបន្ថែមទៀតថាៈ តថាគតបានពន្យល់ អំពីការបង្រៀននេះ ដើម្បីផលប្រយោជន៍ នៃសត្វមានវិញ្ញាណ ហើយធ្វើឲ្យអ្នកអាចឃើញ ព្រះពុទ្ធអមិតាភៈនិងអ្វីៗទាំងអស់ ក្នុងដែនដីរបស់ព្រះអង្គ ។ ចូរអ្នកខិតខំធ្វើ អ្វីដែលអ្នកត្រូវធ្វើ ។ បន្ទាប់ពីតថាគតចូលបរិនិព្វានទៅ កុំបណ្តោយឲ្យ សេចក្តីសង្ស័យកើតឡើងឲ្យសោះ ។ ក្នុងអនាគតខាងមុខ គម្ពីរធម៌និងការប្រៀនប្រដៅ របស់ព្រះពុទ្ធ នឹងត្រូវសាបសូន្យ ។ ដោយក្តីអាណិតនិងករុណា តថាគតនឹងរក្សាទុកសូត្រនេះ ជាពិសេស ហើយទ្រទ្រង់វាក្នុងលោក ឲ្យស្ថិតស្ថេរ១រយឆ្នាំថែមទៀត ។ សត្វលោកទាំងឡាយណា ដែលជួបប្រទះសូត្រនេះ នឹងបានដល់ការរួចរំដោះ តាមសេចក្តីប្រាថ្នារបស់ខ្លួន ។

ព្រះពុទ្ធមានព្រះបន្ទូល ទៅកាន់ព្រះមេត្រេយថាៈ ជាការពិបាកនឹងបានជួប និងឃើញព្រះតថាគត នៅពេលដែលព្រះអង្គ ត្រាស់ដឹងក្នុងលោក ។ ការបង្រៀនរបស់ព្រះពុទ្ធនិងគម្ពីរធម៌ 
ពិបាកនឹងចូលដល់ ពិបាកនឹងឮ ។ ជាការពិបាកថែមទៀតគឺ ឮការបង្រៀនឧត្តម បារមីតាសម្រាប់ព្រះពោធិសត្វ ។ ជាការពិបាកទៀតគឺ ជួបនឹងគ្រូល្អ ស្តាប់ព្រះធម៌ និងអនុវត្តន៍ការបដិបត្តិ ។ ប៉ុន្តែក្នុងការពិបាកទាំងអស់នោះ ការពិបាកជាងគេបំផុតគឺ ការបានឮនូវសូត្រនេះ មានសទ្ធាទៅលើសូត្រនេះ ដោយសេចក្តីរីករាយ ហើយចាប់យកដោយរួសរាន់ ។ គ្មានអ្វីពិបាកជាងនេះទៀតទេ ។ តថាគតបានប្រមូលធម៌ របស់តថាគតយ៉ាងនេះ តថាគតបានពន្យល់ធម៌ របស់តថាគតយ៉ាងនេះ តថាគតបានបង្រៀនធម៌ របស់តថាគតយ៉ាងនេះ ។ អ្នកត្រូវទទួលយកធម៌ទាំងនេះ ហើយបដិបត្តិវា
តាមវិធីដែលបានបញ្ញត្តិមកហើយ ។
មហាសុខាវតីវ្យូហសូត្រ: សេចក្តីបញ្ចប់

សេចក្តីបញ្ចប់

[48] នៅពេលដែលព្រះដ៏មានយសក្នុងលោក បានបញ្ចប់សេចក្តីពន្យល់ នៃសូត្រនេះសេចក្តីប្រាថ្នាចង់បាន ការត្រាស់ដឹងខ្ពស់បំផុត ត្រូវបានរលឹកឡើងនៅក្នុងចិត្ត របស់សត្វមានវិញ្ញាណរាប់ពុំអស់ ។ មនុស្ស១២ពាន់នយុត្ត បានសម្រេចធម្មចក្ខុបរិសុទ្ធ ទេវតានិងមនុស្ស២២កោដិ បានសម្រេចអនាគាមិ ភិក្ខុ៨សែនបានសម្រេច អាសវក្ខយ្យេញាណ(បញ្ញាកំចាត់អាសវកិលេស) ព្រះពោធិសត្វ៤០កោដិ បានសម្រេចការមិនធ្លាក់ចុះ(នៅជាពោធិសត្វដរាបដល់ ត្រាស់ដឹងជាព្រះពុទ្ធ) ហើយអ្នកទាំងអស់គ្នា ប្រដាប់ដោយគុណធម៌ នៃអធិដ្ឋានសកល នឹងបានសម្រេច ការត្រាស់ដឹងពេញបរិបូណ៌ 
នៅទីបំផុត ។

នៅពេលនោះ ភពចក្រវាឡទាំងមូល នៃលោកទាំង១០០កោដិ កក្រើករញ្ជួយ៦បែបហើយពន្លឺដ៏អស្ចារ្យក្រៃលែង ចាំងបំភ្លឺដែនដីទាំងអស់ ក្នុងទិសទាំង១០ ។ ភ្លេងតន្រី្ត១០០ពាន់យ៉ាង លេងប្រគំដោយឯកឯង ហើយបុផ្ផាដ៏អស្ចារ្យធ្លាក់ចុះ ពីលើមេឃមកពាសពេញ ។

ពេលដែលព្រះពុទ្ធ បានប្រទាននូវសូត្រនេះ ចប់សព្វគ្រប់ហើយ ព្រះពោធិសត្វមេត្រេយ ហើយនិងព្រះពោធិសត្វ ដែលមកពីដែនដីក្នុងទិសទាំង១០ ជាមួយនឹងព្រះអានន្ទជារាមច្បង សាវ័កធំៗឯទៀត ហើយនិងអ្នកទាំងអស់ក្នុងអង្គប្រជុំ គ្មានសល់ មានសេចក្តីសោមនស្សរីករាយ ចំពោះធម្មទេសនា របស់ព្រះពុទ្ធគ្រប់ៗគ្នា ៕

ចប់មហាសុខាវតីវ្យូហសូត្រ

This Sutra expounds the Sacred Story of Amitabha and was delivered by Shakyamuni Buddha and translated into Chinese during the Ts'ao-Wei dynasty by
the Tripitaka Master Samghavarman from India.Translated from Chinese by Hisao Inagakiបកប្រែជាភាសាខ្មែរដោយ ហេង​ ជា

ចំណាត់ថ្នាក់ក្រុម:ព្រះពុទ្ធសាសនា
មហាសុរសិង្ហនាថ

សម្តេចព្រះបវររាជចៅមហាសុរសិង្ហនាថ (    ; RTGS ៖ Somdet Phra Boworaratchao Mahasurasinghanat, ឈ្មោះកំណើត ប៊ុញម៉ា, ប្រសូតថ្ងៃទី ១ ខែ វិច្ឆិកា ឆ្នាំ ១៧៤៤ ដល់ថ្ងៃទី ៣ ខែ វិច្ឆិកា ឆ្នាំ ១៨០៣) គឺជាព្រះអនុជរបស់ពុទ្ធយ៉តហ្វាចុឡាលោកដែលជាក្សត្រទីមួយនៃរាជវង្សចក្រីនៃប្រទេសសៀម។ ក្នុងនាមជាមេទ័ពអយុធ្យា គាត់បានប្រយុទ្ធជាមួយបងប្រុសរបស់គាត់ក្នុងយុទ្ធនាការផ្សេងៗប្រឆាំងនឹងអ្នកឈ្លានពានភូមា និងពួកមេទ័ពក្នុងស្រុក។ នៅពេលដែលប្អូនប្រុសរបស់គាត់បានឡើងសោយរាជ្យជាស្តេចសៀមនៅទីក្រុងបាងកកក្នុងឆ្នាំ១៧៨១ ព្រះអង្គត្រូវបានតែងតាំងជាព្រះបរមរាជវាំងខាងមុខ ឬ មហាឧបរាជ ដែលជាអ្នកស្នងមរតក។ ក្នុងរជ្ជកាលរបស់ប្អូនប្រុសរបស់គាត់ គាត់ត្រូវបានគេស្គាល់ថាសម្រាប់តួនាទីដ៏សំខាន់របស់គាត់នៅក្នុងយុទ្ធនាការប្រឆាំងនឹង បុឌផឹយ៉ា នៃប្រទេសភូមា។
មហាសុរសិង្ហនាថ: ជីវិតដំបូង

ជីវិតដំបូង 
ប៊ុញម៉ា កើតនៅឆ្នាំ ១៧៤៤ ក្នុងត្រកូល ថង់ឌី និង ឌឿង។ បិតា​របស់​ទ្រង់ ថង់ឌី ជា​លេខា​ស្តេច​សៀម​ខាង​ជើង និង​ជា​អ្នក​រក្សា​ព្រះរាជ​ត្រា។ ជា​កូន​របស់​អភិជន ទ្រង់​ចូល​ក្នុង​វាំងហើយ​ចាប់​ផ្ដើម​ជីវិត​អភិជន​ក្នុង​នាម​ជា​រាជវង្ស។ ថង់ឌី គឺជាកូនចៅរបស់ កូសាប៉ាន ដែលជាអ្នកដឹកនាំបេសកកម្មសៀមទៅកាន់ប្រទេសបារាំងក្នុងសតវត្សទីដប់ប្រាំពីរ។ ប៊ុញម៉ា មានបងប្អូនបួននាក់ផ្សេងទៀត និងបងប្អូនបង្កើតពីរនាក់ទៀត។ ប៊ុញម៉ា ខ្លួន​ឯង​ជា​កូន​ពៅ​ដែល​កើត​ក្នុង​នាម​ឈ្មោះ ដាវរឿង។
មហាសុរសិង្ហនាថ: ការស្លាប់

ការស្លាប់ 
តំនភ្ជាប់=//upload.wikimedia.org/wikipedia/commons/thumb/9/96/Mahasurasinghanat0609_Cropped.jpg/150px-Mahasurasinghanat0609_Cropped.jpg|ធ្វេង|រូបភាពតូច|194x194ភីកសែល| រូបសំណាកមហាសុរសិង្ហនាថនៅវត្តមហាធាតុ
នៅឆ្នាំ ១៨០៣ មហាសុរសិង្ហនាថ បានធ្លាក់ខ្លួនឈឺយ៉ាងធ្ងន់ធ្ងរ។ ទោះជាយ៉ាងណាក៏ដោយ ដូចដែលបានកត់ត្រាដោយម្ចាស់ក្សត្រីក័មពូស្ឆាត បុត្រីរបស់មហាសុរសិង្ហនាថជាមួយប្រពន្ធចុងរបស់ព្រះអង្គ មន្ត្រីព្រះបរមរាជវាំងបានរារាំងកងកម្លាំងព្រះបរមរាជវាំងមិនឲ្យចូលព្រះបរមរាជវាំង ខណៈដែលព្រះចៅផាតថាយ៉តហ្វា ជូឡាឡុក មកថែរក្សាប្អូនប្រុសរបស់ព្រះអង្គ។  មហាសុរសិង្ហនាថ ក៏​បាន​សម្តែង​នូវ​ឆន្ទៈ​របស់​ព្រះអង្គ​ដែរ​ថា សម្បត្តិ​របស់​ព្រះបរមរាជវាំង គួរ​តែ​ទទួល​បាន​តែ​កូនចៅ​របស់​ព្រះអង្គ​ប៉ុណ្ណោះ។ ទីបំផុត មហាសុរសិង្ហនាថ បានទទួលមរណភាពនៅឆ្នាំ ១៨០៣។
មហាសេដ្ឋីលើពិភពលោក

មហាសេដ្ឋីពិភពលោក គឺជាចំណាត់ថ្នាក់ប្រចាំឆ្នាំនៃមនុស្សដែលជាមហាសេដ្ឋី ពោលគឺពួកគេត្រូវបានគេចាត់ទុកថាមានទ្រព្យសម្បត្តិសុទ្ធចាប់ពី 1 ពាន់លានដុល្លារអាមេរិក ឬច្រើនជាងនេះ ដោយទស្សនាវដ្ដីពាណិជ្ជកម្មអាមេរិក Forbes។  បញ្ជីនេះត្រូវបានបោះពុម្ពលើកដំបូងក្នុងខែមីនា ឆ្នាំ 1987។ ទ្រព្យសម្បត្តិសរុបរបស់បុគ្គលម្នាក់ៗក្នុងបញ្ជីត្រូវបានប៉ាន់ប្រមាណ ហើយត្រូវបានរាប់ជាដុល្លារសហរដ្ឋអាមេរិក ដោយផ្អែកលើទ្រព្យសម្បត្តិដែលបានចងក្រងជាឯកសារ និងគណនេយ្យសម្រាប់បំណុល និងកត្តាផ្សេងៗទៀត។  រាជវង្ស និងជនផ្តាច់ការដែលទ្រព្យសម្បត្តិមកពីមុខតំណែងរបស់ពួកគេត្រូវបានដកចេញពីបញ្ជីទាំងនេះ។  ចំណាត់ថ្នាក់នេះគឺជាលិបិក្រមនៃបុគ្គលដែលមានឯកសារច្រើនជាងគេ ដោយមិនរាប់បញ្ចូលចំណាត់ថ្នាក់ណាមួយនៃអ្នកដែលមានទ្រព្យសម្បត្តិដែលមិនអាចបញ្ជាក់បានទាំងស្រុងនោះទេ។

ក្នុងឆ្នាំ 2018 ស្ថាបនិកក្រុមហ៊ុន Amazon លោក ជេហ្វ បេហ្សូស ត្រូវបានជាប់ចំណាត់ថ្នាក់កំពូលជាលើកដំបូង ហើយបានក្លាយជាមហាសេដ្ឋីដំបូងគេដែលរួមបញ្ចូលក្នុងចំណាត់ថ្នាក់នេះ លើសស្ថាបនិកក្រុមហ៊ុន Microsoft លោក Bill Gates ដែលបានជាប់ចំណាត់ថ្នាក់លេខ 18 នៃ 24 ឆ្នាំមុន។ នៅឆ្នាំ 2022 បន្ទាប់ពីបានឈរនៅលើកំពូលតារាងអស់រយៈពេល 4 ឆ្នាំ Bezos ត្រូវបានធ្លាក់មកនៅត្រឹមលេខពីរ ហើយអ្នកដែលឈរនៅលេខ 1 គឺលោក អេឡុន ម៉ាសក៍ (Elon Musk) ។  នៅឆ្នាំ 2023 លោក Musk បានវ៉ាដាច់អ្នកជំនួញជនជាតិបារាំងលោក Bernard Arnault បន្ទាប់ពីបានឈរនៅលើកំពូលតារាងក្នុងរយៈពេលត្រឹមតែមួយឆ្នាំ។  Arnault បានក្លាយជាជនជាតិបារាំងដំបូងគេដែលបានឈរលើគេក្នុងបញ្ជី។
មហាសេដ្ឋីលើពិភពលោក: វិធីសាស្ត្រនៃការទទួលបានទិន្នន័យ

វិធីសាស្ត្រនៃការទទួលបានទិន្នន័យ 
ជារៀងរាល់ឆ្នាំ ទស្សនាវដ្ដី ហ្វ័របេស (Forbes) ជួលក្រុមអ្នកយកព័ត៌មានជាង 50 នាក់ មកពីប្រទេសផ្សេងៗគ្នា ដើម្បីតាមដានសកម្មភាពរបស់បុគ្គលដែលមានជាងគេលើពិភពលោកហើយជួនកាលក្រុម ឬគ្រួសារដែលចែករំលែកទ្រព្យសម្បត្តិ។ ការស្ទង់មតិបឋមត្រូវបានផ្ញើទៅអ្នកកាន់បញ្ជី។  យោងតាម ទស្សនាវដ្ដី ហ្វ័របេស (Forbes) ពួកគេបានទទួលការឆ្លើយតបបីប្រភេទ ដែលអ្នកខ្លះព្យាយាមបំប៉ោងទ្រព្យសម្បត្តិ អ្នកខ្លះទៀតសហការ (ប៉ុន្តែទុកព័ត៌មានលម្អិត) ហើយអ្នកខ្លះបដិសេធមិនឆ្លើយសំណួរណាមួយឡើយ។ បន្ទាប់មក កិច្ចព្រមព្រៀងពាណិជ្ជកម្មត្រូវបានពិនិត្យពិច័យ ហើយការប៉ាន់ប្រមាណទ្រព្យសម្បត្តិដ៏មានតម្លៃ - ដី ផ្ទះ យានជំនិះ ស្នាដៃសិល្បៈ។ល។  ការសម្ភាសន៍ត្រូវបានធ្វើឡើងដើម្បីពិនិត្យតួលេខ និងកែលម្អការប៉ាន់ប្រមាណនៃការកាន់កាប់របស់បុគ្គល។ ជាចុងក្រោយ មុខតំណែងនៅក្នុងភាគហ៊ុនដែលបានជួញដូរជាសាធារណៈគឺមានតម្លៃសម្រាប់ទីផ្សារនៅលើកាលបរិច្ឆេទប្រហែលមួយខែមុនពេលបោះពុម្ពផ្សាយ។  ក្រុមហ៊ុនឯកជនត្រូវបានកំណត់តម្លៃដោយសមាមាត្រតម្លៃទៅការលក់ ឬតម្លៃធៀបនឹងប្រាក់ចំណូល។ បំណុលដែលគេស្គាល់ត្រូវបានដកចេញពីទ្រព្យសកម្ម ដើម្បីទទួលបានការប៉ាន់ប្រមាណចុងក្រោយនៃតម្លៃប៉ាន់ស្មានរបស់បុគ្គលម្នាក់គិតជាដុល្លារសហរដ្ឋអាមេរិក។  ដោយសារតម្លៃភាគហ៊ុនប្រែប្រួលយ៉ាងឆាប់រហ័ស ទ្រព្យសម្បត្តិ និងចំណាត់ថ្នាក់ពិតរបស់បុគ្គលនៅពេលបោះពុម្ពអាចប្រែប្រួលពីស្ថានភាពរបស់ពួកគេនៅពេលដែលបញ្ជីត្រូវបានចងក្រង។
មហាសេដ្ឋីលើពិភពលោក: ចំណាត់ថ្នាក់ប្រចាំឆ្នាំ

ចំណាត់ថ្នាក់ប្រចាំឆ្នាំ  
ចំណាត់ថ្នាក់ត្រូវបានបង្ហោះផ្សាយជារៀងរាល់ឆ្នាំក្នុងខែមីនា ដូច្នេះទ្រព្យសម្បត្តិសុទ្ធដែលបានរាយបញ្ជីគឺជារូបថតដែលបានថតនៅពេលនោះ។  បញ្ជីទាំងនេះបង្ហាញតែមហាសេដ្ឋីកំពូលទាំង 10 ដែលមានទ្រព្យសម្បត្តិច្រើនជាងគេប្រចាំឆ្នាំប៉ុណ្ណោះ។
សញ្ញាសម្គាល់
សញ្ញាការពិពណ៌នា  មិនមានការប្រែប្រួលទ្រព្យសម្បត្តិពីតារាងឆ្នាំមុន ការកើនទ្រព្យសម្បត្តិពីតារាងឆ្នាំមុន ការថយចុះទ្រព្យសម្បត្តិពីតារាងឆ្នាំមុន
 ឆ្នាំ 2024
បញ្ជីឈ្មោះមហាសេដ្ឋីពិភពលោកប្រចាំឆ្នាំរបស់ ហ្វ័របេស (Forbes) លើកទី 38 បានរកឃើញមហាសេដ្ឋីចំនួន 2,781 នាក់ដែលមានទ្រព្យសម្បត្តិសរុបចំនួន 14.2 ពាន់ពាន់លានដុល្លារ។  នេះគឺជាការកើនឡើងនៃសមាជិកចំនួន 141 នាក់ និង $ 2 ពាន់ពាន់លានដុល្លារពីឆ្នាំ 2023 ដែលរក្សាកំណត់ត្រាមុនសម្រាប់ប្រាក់ចំណេញសុទ្ធខ្ពស់បំផុតក្នុងបញ្ជី ដោយលើសពីកំណត់ត្រា 900 ពាន់លានដុល្លារដែលបានកំណត់ក្នុងឆ្នាំ 2022។ ពីរភាគបីនៃសមាជិកក្នុងបញ្ជីមានទ្រព្យសម្បត្តិច្រើនជាងបើធៀបនឹងឆ្នាំមុន។  ក្នុងឆ្នាំនេះ រួមទាំងលោក Mark Zuckerberg ដែលទ្រព្យសម្បត្តិសុទ្ធបានកើនឡើងចំនួន 112.6 ពាន់លានដុល្លារ។
 No. ឈ្មោះ ទ្រព្យសម្បត្តិ (USD) Age សញ្ជាតិ  Primary source(s) of wealth  & family$233 billion 75LVMH $195 billion 52Tesla, SpaceX, X (formerly Twitter) $194 billion 60Amazon  $177 billion 39Meta Platforms $141 billion 79 Oracle Corporation $133 billion 93Berkshire Hathaway $128 billion 68Microsoft $121 billion 68 Microsoft $116 billion  Reliance Industries $114 billion 51 Google
មហាសេដ្ឋីលើពិភពលោក: សញ្ញាសម្គាល់

សញ្ញាសម្គាល់
សញ្ញាការពិពណ៌នា  មិនមានការប្រែប្រួលទ្រព្យសម្បត្តិពីតារាងឆ្នាំមុន ការកើនទ្រព្យសម្បត្តិពីតារាងឆ្នាំមុន ការថយចុះទ្រព្យសម្បត្តិពីតារាងឆ្នាំមុន
មហាសេដ្ឋីលើពិភពលោក: ឆ្នាំ 2024

ឆ្នាំ 2024
បញ្ជីឈ្មោះមហាសេដ្ឋីពិភពលោកប្រចាំឆ្នាំរបស់ ហ្វ័របេស (Forbes) លើកទី 38 បានរកឃើញមហាសេដ្ឋីចំនួន 2,781 នាក់ដែលមានទ្រព្យសម្បត្តិសរុបចំនួន 14.2 ពាន់ពាន់លានដុល្លារ។  នេះគឺជាការកើនឡើងនៃសមាជិកចំនួន 141 នាក់ និង $ 2 ពាន់ពាន់លានដុល្លារពីឆ្នាំ 2023 ដែលរក្សាកំណត់ត្រាមុនសម្រាប់ប្រាក់ចំណេញសុទ្ធខ្ពស់បំផុតក្នុងបញ្ជី ដោយលើសពីកំណត់ត្រា 900 ពាន់លានដុល្លារដែលបានកំណត់ក្នុងឆ្នាំ 2022។ ពីរភាគបីនៃសមាជិកក្នុងបញ្ជីមានទ្រព្យសម្បត្តិច្រើនជាងបើធៀបនឹងឆ្នាំមុន។  ក្នុងឆ្នាំនេះ រួមទាំងលោក Mark Zuckerberg ដែលទ្រព្យសម្បត្តិសុទ្ធបានកើនឡើងចំនួន 112.6 ពាន់លានដុល្លារ។
 No. ឈ្មោះ ទ្រព្យសម្បត្តិ (USD) Age សញ្ជាតិ  Primary source(s) of wealth  & family$233 billion 75LVMH $195 billion 52Tesla, SpaceX, X (formerly Twitter) $194 billion 60Amazon  $177 billion 39Meta Platforms $141 billion 79 Oracle Corporation $133 billion 93Berkshire Hathaway $128 billion 68Microsoft $121 billion 68 Microsoft $116 billion  Reliance Industries $114 billion 51 Google
មហាសេនាទន់

ចៅពញាមហាសេនាទន់ (ចៅពញា ជាសក្ដិ, មហាសេនា ជាងារ, ទន់ ជាឈ្មោះ) ជាមេទ័ពរបស់ព្រះបាទស្រីជេដ្ឋា ស្ដេចកន នគរទិសខាងកើត។
មហាសេនាសួស

ឧកញ៉ាមហាសេនាសួស លោកជាមន្ត្រីបំរើការក្នុងរាជ្យព្រះបាទស្រីសុរិយោទ័យទី១។ គេមិនដឹងថាលោកមានប្រវត្តិពីមុនមកយ៉ាងណាទេគ្រាន់តែលោកត្រូវបានចារក្នុងពង្សាវតារខ្មែរជាមេទ័ពរងអម ព្រះមហាឧបរាជ និង ឧកញ៉ាចក្រីវង្ស ក្នុងបេសកម្មការពារនគរពីពួកសៀមឈ្លានពាន។